קישלובסקי "עובדים עלינו בשתיים": "התפרצותו של איתן צרפתי בשבוע שעבר לא הייתה מקרית. היא סימבול לחברה הקפיטליסטית השלטת, זו שדרך פרסום אגרסיבי, ניצול תרבות ההמונים הבזוייה ושימוש במסרים מסחריים סמויים באה להשתלט על מוחותנו. אני אינני שותף לדעתם של עמיתיי כי מדובר במקרה פרטני של איבוד שפיות זמני, אלא במהלך מתוכנן מראש שכל תפקידו הוא ביצוע ספין תקשורתי חסר בושה. כולם אומרים היום "שתיים שתיים" ובכך משמשים פרסומת להאדרת הערוץ המסחרי. מנתוני הועדה הישראלית למדרוג (רייטינג) עולה כי מהדורת החדשות בשניים בפברואר (תאריך מקרי? אינני חושב כך!) זכתה לארבעים ושניים אחוזים ושתי עשיריות. שיא של כל הזמנים. רווח נאה גרפו זכייני הערוץ, חבל לי על צרפתי, עיתונאי מוכשר ומבטיח, שהפך לכלי מנוצל על מזבח הממון התקשורתי הבזוי הזה." בשבע חמישים ותשע אתמול עוד הייתי מרוצה, עוקב בעונג אחרי המוניטור ששידר את יורוספורט. שתיים אחת לארסנל ואני עשיר. בדיוק בשמונה גול עצמי. שתיים שתיים.